n_a

Katika kitongoji kimoja paliishi mzee mmoja kwa jina la Joshua. Mzee
  Joshua alikuwa akiishi na mke wake kwenye jumba la kifahari. Alikuwa
  mzee mwenye mali nyingi. Mzee huyu alikuwa akimiliki biashara kubwa
  kama duka kuu. Licha ya kuwa na mali na pesa nyingi mzee huyu hakuwa
  na furaha Kwa sababu hakuwa na mtoto. Siku zilipozidi kusonga mzee
  huyu alizidi kula chumvi nyingi. Siku moja Mwenyezi Mola aliwabariki
  na mwana aliyekuwa wa kipekee. Mzee huyo alijawa na furaha, furifuri.
  Aliandaa karamu ya kuzaliwa kwa mwanawe.

  Miaka na Mikaka, ilipozidi kusonga ghulamu huyo alianza kwenda shule
  na baada ya miaka minane ghulamu huyo alimaliza shule ya msingi na
  kuufanya mtihani wake wa kitaifa wa darasa la nane. Alipita vizuri na
  akaibuka, kwenda shule ya upili. Ghulamu huyo alizidi kufua dafu
  kwenye masomo yake. Baada ya mwaka moja ghulamu huyu alijuunga na
  kikosi kibaya na akaanza kunywa mihadarati na kuwatusi wenzake.

  Kila Alhamisi ghulamu huyo alikuwa akitoroka shuleni, akienda kwenye
  vilabu na kusakata rumba. Baada ya wiki kuisha wazazi wake waliaga
  dunia kwa ajali na hakuna aliyeweza kufaulu kutoka kwa ajali hiyo
  akiwa hai. Licha ya hayo kufanyika ghulamu huyu hakuskia chochote
  alipokatazwa wala alifurahí kwa kifo cha wazazi wake badala ya
  kuomboleza. Yakini sikio la kufa halisikii dawa.

  Mvulana huyu alizidi kutumia mihadarati na mali ya wazazi wake. Baada
  ya mwaka moja ghulamu huyo alikuwa maskini fukara. Alikuwa amemaliza
  mali ya abu wake na akapata ugonjwa wa ukimwi. Kwa kweli wahenga na
  wahenguzi, hawakukosea walipo, nena mwiba wa kujichoma hauambiwí pole
  na cha mlevi huliwa na mgema.